Twee geskors ná handgemeenTwee spelers is Sondag deur Sanzaar geskors nadat hulle Saterdag in ʼn Superrugbywedstryd handgemeen geraak het. Rynardt Elstadt (ʼn flank van die Stormers) en Henco Venter (ʼn flank van die Cheetahs) het mekaar in die 80ste minuut van die twee spanne se botsing in Bloemfontein toegetakel, en is met rooi kaarte van die veld gestuur. Albei het Sondag voor Sanzaar se vuilspelkomitee skuld erken, en is elk vir ʼn week geskors. Hul vroeë skulderkenning en skoon rekords het tot dié ligte vonnis bygedra, sê Sanzaar in ʼn verklaring wat Sondag uitgereik is. Omdat Sanzaar se “week” ’n wedstryd bedoel, en die Cheetahs eerskomende naweek ’n loslootjie het, duur Venter se skorsing tot 14 Julie, waar Elstadt s’n op 8 Julie verstryk.